Folk og steder
Folk er generelt meget venlige og imødekommende i Grønland, og de fleste har intet imod at blive fotograferet. Når det er sagt, er der altid en risiko for, at enkelte frabeder sig at blive fotograferet, så respektér venligst et ‘nej’ – også i form af kropssprog.
Du har lov til at fotografere i det offentlige rum, herunder billeder af både natur og offentlige bygninger.
Der er dog enkelte byer, specielt i Diskobugten, hvor der er mange turister i højsæsonen. Her kan man til tider opleve at folk er lidt mindre imødekommende hvis man spørger om lov til at tage billede af dem.
Vilde dyr
Når man fotograferer vilde dyr af enhver størrelse skal man ikke forstyrre, skræmme, fodre, eller komme for tæt på. Vår tålmodig og nyd øjeblikket – og acceptér at den slags billeder kræver god timing, og kan ikke ‘opstilles’.
Objekter & planter
Til sidst, efterlad ting som du finder dem, så undlad venligst at flytte rundt på andres ejendele eller naturobjekter, for at få ‘det rigtige skud’. Det er altid bedre selv at skifte position, for at opnå et bestemt perspektiv eller en bestemt vinkel på motivet.